बिपिन रावत ने कहा- हमने वहां कुछ लोगों की पहचान की है, जो परेशानी पैदा कर रहे हैं। वो अवैध शरणार्थी भी हो सकते हैं। असम में बाहर से मुस्लिम आबादी बड़ी तादाद में आ रही है। ये लोग काफी पहले ही आ चुके हैं। ये लोग अब असम और नॉर्थईस्ट के इलाकों पर भी दावा करने लगे हैं। बांग्लादेश से लगातार माइग्रेशन हो रहा है। बांग्लादेश से लोगों के आने की 2 वजहें हैं- एक, वहां रहने की जगह की कमी है। दूसरा- मानसून के दौरान वहां एक बड़ा हिस्सा पानी में डूबा रहता है। एक और मुद्दा है- प्लान्ड माइग्रेशन हो रहा है। इस माइग्रेशन की वजह हमारा पश्चिमी इलाके का पड़ोसी (पाक) है। इसके जरिए वह एक प्रॉक्सी वॉर छेड़े हुए है। इसमें हमारे उत्तरी इलाके का पड़ोसी (चीन) इसमें मदद कर रहा है। माइग्रेशन के चलते पूरे इलाके में समस्या बनी हुई है।